Herbert Vaughan

** Herbert Vaughan ** (født 15. april 1832 i Gloucester i England, død 19. juni 1903 i Mill Hill i Middlesex) var en av den katolske kirkes kardinaler, og var tredje erkebiskop av Westminster 1892&ndash;1903. Han er blant annet kjent for byggingen av Westminster Cathedral i det sentrale London. 

## Liv og virke
### Bakgrunn
Vaughan tilhørte en katolsk familie i England. Han var eldste sønn av oberstløytnant John Francis Vaughan og hans hustru Eliza Roll. Alle hans fem søstre inntrådte i kloster, seks av de åtte brødrene ble prester, hvorav tre ble biskoper og to erkebiskoper. Han fikk sin utdannelse i Brugelette i Belgia, på en av jesuittenes skoler, og på Collegium Romanum i Roma, der han ble student under Henry Edward Manning.

### Prest
Han ble presteviet i 1854. Hans rykte som predikant ble betydelig. En tid var han etter hjemkomsten til England lærer ved Saint Edmund's College i Ware, som var  presteseminaret for prestekandidater i det sørlige England. Særlig ivret han for hedningemisjonen. Fra 1861 til 1865 foretok han misjonsreiser til Panama, Columbia, i USA, til Peru, Chile og Brasil. Han foretok en stor pengeinnsamlingsreise i Amerika og åpnet i 1869 Saint Joseph's Foreign Missionary College i London. Han var dette misjonsselskapets generalsuperior fra 1866 til 1903. Fra 1866 og inntil sin død foretok han ytterligere misjonsreiser til de amerikanske sørstatene. I 1871 ble han utgiver av det katolske uketidsskriftet *[[The Tablet]]*.

### Biskop, erkebiskop
Den27. september 1872 ble han utnevnt til biskop av Salford. Bispevielsen fikk han den 28. oktober 1872 av kardinal Henry Edward Manning; medkonsekratorene var Thomas Joseph Brown, biskop av  Newport og Menevia, og Robert Cornthwaite, biskop av Beverley.

Den 8. april 1892 ble han erkebiskop av Westminster etter Manning.

### Kardinal
I 1893 fikk han kardinalshatten av pave Leo XIII i 1893, med Santi Andrea e Gregorio al Monte Celio som tittelkirke. Året etter begynte han byggingen av Westminsterkatedralen, hvor han er gravlagt. 

I teologisk og kirkepolitisk henseende var Vaughan ultramontan, av personlighet aristokratisk, men vinnende av vesen. Det lyktes ham å avstedkomme et *[[modus vivendi]]* mellom den katolske og den anglikanske kirke. Ved dronning Viktorias bisettelse var han på pavens oppdrag nærværende, den første kardinal siden reformasjonen ved en slik seremoni. 

Da St. George Jackson Mivart, en katolsk zoolog og naturfilosof, i begynnelsen av 1900 i to artikler gjentok sine oppfatninger om helvete, og sa at en gud som hadde skapt et slikt kvalenes sted var en dårlig gud, ble han etter en kort kontrovers med kardinal Vaughan ekskommunisert den 18. januar 1900. Ut av dette ble korrespondansen mellom Mivart og Vaughan utgitt i bokform.

Kardinal Vaughan utgav arbeider om blant andre Thomas av Aquino og pave Pius IX og eide to aviser.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682 -1751) *1730
* Kardinal Federico Marcello Lante Montefeltro Della Rovere (1695-1723) *1732
* Biskop Charles Walmesley (1722-1797) *1756
* Biskop William Gibson (1738-1821) *1790
* Biskop John Douglass (1793-1812) *1790
* Biskop William Poynter (1762-1827) *1803
* Biskop Thomas Penswick (1772-1836) *1824     
* Biskop John Briggs (1788-1861) *1833
* Biskop William Bernard Ullathorne (1806-1889) *1846
* Kardinal Henry Edward Manning (1808-1892 ) *1865
* Kardinal *Herbert Vaughan* (1832-1903) *1872

## Referanser


## Eksterne lenker
* The Cardinals of the Holy Roman Church